![D:\สปสช\แบบฟอร์ม\logo_spsc[1].png]()

**ประกาศกองทุนหลักประกันสุขภาพองค์การบริหารส่วนตำบลไม้เรียง**

**เรื่อง ประกาศใช้ระเบียบกองทุนหลักประกันสุขภาพองค์การบริหารส่วนตำบลไม้เรียง**

**ว่าด้วยเรื่องการดำเนินงานและการบริหารจัดการกองทุนหลักประกันสุขภาพองค์การบริหารส่วนตำบลไม้เรียง พ.ศ. ๒๕๖๒**

ตามที่องค์การบริหารส่วนตำบลไม้เรียง ได้ทำข้อตกลงกับสำนักงานหลักประกันสุขภาพแห่งชาติในการดำเนินงานกองทุนหลักประกันสุขภาพในระดับท้องถิ่นหรือพื้นที่ โดยมีวัตถุประสงค์เพื่อให้ทุกภาคส่วนในสังคมมีส่วนร่วมในการดูแลสุขภาพของประชาชน ประกอบกับคณะกรรมการหลักประกันสุขภาพแห่งชาติ ได้ออกประกาศคณะกรรมการหลักประกันสุขภาพแห่งชาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่น ดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ. ๒๕๖๑ นั้น

 เพื่อให้การบริหารจัดการกองทุนเป็นไปอย่างมีประสิทธิภาพ เกิดความคล่องตัว และมีแนวทางปฏิบัติเกี่ยวกับการใช้จ่ายงบประมาณเป็นไปในทิศทางเดียวกัน คณะกรรมการกองทุนหลักประกันสุขภาพองค์การบริหารส่วนตำบลไม้เรียง ได้มีมติเห็นชอบในการประชุมคณะกรรมการกองทุนหลักประกันสุขภาพองค์การบริหารส่วนตำบลไม้เรียง ครั้งที่ ๑/๒๕๖๒ เมื่อวันที่ ๑๓ กุมภาพันธ์ ๒๕๖๒ ให้ใช้ระเบียบกองทุนหลักประกันสุขภาพองค์การบริหารส่วนตำบลไม้เรียง ว่าด้วยเรื่องการดำเนินงานและการบริหารจัดการกองทุนหลักประกันสุขภาพองค์การบริหารส่วนตำบลไม้เรียง พ.ศ. ๒๕๖๒

 ประกาศ ณ วันที่ ๑๓ เดือนกุมภาพันธ์ พ.ศ. ๒๕๖๒

 ธรรมศักดิ์ อุบล

(นายธรรมศักดิ์ อุบล)

ประธานกรรมการกองทุนหลักประกันสุขภาพ

องค์การบริหารส่วนตำบลไม้เรียง